
R E F E R A T   D E   A P R O B A R E
[bookmark: _Hlk151131571]privind aprobarea documentației tehnico-economice actualizată și a devizului general actualizat pentru proiectul "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE IN
 MUNICIPIUL BRAD, JUDEȚUL HUNEDOARA"


[bookmark: _Hlk151045359]Conform art. 10 alin. (4) lit. c) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, devizul general întocmit la faza de proiectare, studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții.
Având în vedere necesitățile identificate pe parcursul execuției și   solicitările  locuitorilor municipiului Brad din proximitatea traseelor conductelor de distribuție a gazelor naturale, prevăzute în proiectul "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA", se propune extinderea rețelelor de distribuție și/sau redimensionarea acestora în funcție de cerințele și posibilitățile tehnice din teren. 
		Ca urmare a celor menționate, beneficiarul a solicitat proiectantului și constructorului,  analizarea condițiilor tehnice și posibilitatea extinderii rețelelor în zonele respective în vederea racordării gospodăriilor.
		 În urma analizării în teren de către proiectant, executant și beneficiar a nevoilor identificate, a reieșit necesitatea extinderii cu o lungime de 7,272 km  și redimensionarea rețelei de distribuție proiectate pe 2,066 km, conform Anexei 1.
	           Valoarea lucrărilor din nota de renunțare este de 303.748,08 lei cu TVA, conform Anexei 2.
		  Valoarea lucrărilor suplimentare este de 5.824.848,77 lei cu TVA, conform Anexei 2.
            De asemenea, ca urmare a prevederilor legislative aferente Ordonanței de Urgență nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, s-a  impus suplimentarea contractului de lucrări nr. 14833/25.01.2023, cu manopera majorată în cuantum de 2.165.589,39 lei cu TVA.
             Astfel, valoarea devizului general se va suplimenta cu suma de 7.686.690,08 lei cu TVA.
              Valoarea majorărilor aferente contractului de execuție de lucrări se încadrează în prevederile art 221 lit. (e) și (f) din Legea nr. 98 /2016 privind achizițiilor publice  cu modificările și completările ulterioare.               
	  În contextul celor de mai sus am inițiat prezentul  proiect de hotărâre prin care am propus aprobarea documentației tehnico-economice actualizată și a devizului general actualizat pentru proiectul "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin.1 și alin. 2 din Constituția României, republicată, ale art. 8 și art. 9 din Carta europeană  a autonomiei  locale, adoptată la Stassbourg la 15 octombrie 1985, ratificată prin Legea nr. 199/1997, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată;

